Ամուրայ

Ամուրայ (ծննդյան անունը՝ Մանվել Տեր-Պողոսյան, ծնված 1987 թ.), տրանս երաժշտության հայ - ամերիկյան պրոդյուսեր, երգահան և դիջեյ, ով ներկայումս բնակվում է Կալիֆոռնիայի Սակրամենտո քաղաքում։

Կենսագրություն 

Ամուրային ATB- ի 9PM (Till I Come) թրեքն է ներշնչել ձեռնամուխ լինելու երաժշտություն ստեղծելուն։ 2005 թվականին նա իր առաջին թրեքը թողարկել է ամերիկյան Filo & Peri դուետի հետ, «Empire State Records» լեյբլով։ «The Amurai EP»-ն, որն այդ ռելիզի վերնագիրն էր, ներառում էր երկու թրեք և Ամուրայի առաջին ու բեկումնային թողարկումն էր։ Առաջին ռելիզից երկու տարի անց Ամուրայի համագործակցությունը Static Blue-ի հետ հանգեցրեց նրանց «After the Sunrise» ալբոմի թողարկմանը Alter Ego Records-ում։ Այդ թրեքը ռեմիքսել են Alex MORPH-ը և Woody Van Eyden-ը, ինչպես նաև Դանիել Քանդին։ Սոլարսթոունի «Deep Blue» լեյբլով Ամուրայը թողարկել է հայրենի Հայաստանին ձոնված «Արցունքներ Հայաստանից» երգը, որտեղ օգտագործել է հայկական դուդուկը։ 2008 թվականին նա համագործակցել է Ջենի Պերեսի և Թիֆ Լեյսիի հետ, և այդ համագործակցությունը նրան բերել է երկու մեծ ռելիզ Արմին Վան Բյուրենի Armada և Amon Vision լեյբլի հետ։ «Fallen In Too Deep»-ը, որում հանդես է գալիս Ջենի Պերեսը, հայտնվել է այնպիսի հավաքածուներում, ինչպիսիք են Ibiza Trance Tunes 2009-ը, Armada Trance 5-ը և 6-ը, ինչպես նաև Armada Night «The After»-ը։

Իր կարիերայի ընթացքում երիտասարդ երաժշտական պրոդյուսերն արդեն իսկ հաջողել է թողարկումներ ապահովել Եվրոպայի ամենահեղինակավոր էլեկտրոնային պարային երաժշտության այնպիսի լեյբլներում, ինչպիսիք են Armada Recordings-ը և Black Hole Recordings-ը։ Ամուրայը, ով հաճախ ոգեշնչվում է իր հայկական արմատներից, հսկայական աջակցություն է ստացել բարձրակարգ, հեղինակավոր դիջեյներից, որոնց թվում են Tiesto-ն, Armin Van Buuren-ը, ATB-ն, Above & Beyond-ը, Gareth Emery-ին, Roger Shah-ը, Andy Moor-ը և Dash Berlin-ը։ Ավելին՝ հայտնի հոլանդական լեյբլի սեփականատեր և դիջեյ Ֆեռի Կորսթենը նկատել է Ամուրային և նրան հանդես է բերել իր՝ բավականին բարձր գնահատված «Ժուկով-ժամանակով մի գիշեր» ժողովածուներում։ Ամուրայը միակ արտիստն է, ով 2 մասանոց կոմպիլացիոն շարքի մասերից յուրաքանչյուրում երկու երգով է ներկայացվել։

2009 թվականի առաջին եռամսյակում Ամուրայը սկսեց իր դիջեյի կարիերան՝ բացելով սեփական միջազգային հեռարձակման էլեկտրոնային ռադիոհաղորդումը, որը կոչվում է Amurai Global : Երկու տարի շարունակ շոուն հեռարձակվում էր ավելի քան 10 առցանց և FM ռադիոկայաններով, այդ թվում՝ Trance.fm, Pure.fm, Ensonic.fm, և Pulzar.fm և հասանելի էր նաև որպես podcast։ Մեկ տարի անց Ամուրայը միացավ LMD Group-ին Լոս Անջելեսում և շաբաթ օրերին կեցության իրավունք պահանջեց Club Circus-ում։ Նրա ռեզիդենտությունը նրան հնարավորություն է տվել դիջեյ լինել այնպիսի արտիստների կողքին, ինչպիսիք են Cosmic Gate-ը, tyDi-ն, Solarstone-ը, Tritonal-ը, Simon Patterson-ը և Solarstone-ը։ 2011 թվականին Ամուրայը ATB-ի կողմից հրավիրվել է մասնակցելու «ATB In Concert»-ին, որը հյուրընկալվել է Լեհաստանի Պոզնան քաղաքում։

2011 թվականին Ամուրայը որպես պրոդյուսեր և երգահան նպաստել է ATB-ի 9-րդ ստուդիական արտիստական ալբոմի մշակմանը, որը վերնագրվել է «Distant Earth»: Ալբոմը նախ զբաղեցրել է 7-րդ տեղը գերմանական Billboard Charts-ում, այնուհետև հասել ոսկե կարգավիճակի։

Ծանոթագրություններ

Արտաքին հղումներ 
http://www.amuraimusic.com  Ամուրայ. պաշտոնական կայք

Ամերիկահայ դիջեյներ
Ամերիկահայ պրոդյուսերներ
Ամերիկահայ երաժիշտներ
ՀԹՎ 2023 հոդվածներ